 ምስ ዝብዝሑ ካብዞም መስከረም 2001 ኣብ ቀይዲ ዝኣተዉ ላዕለዎት ሓለፍቲ ዝሰርሐ ኣማባሳደር ዓንደብርሃን ወልደገርግስ ሕቶኦም ግቡእን እዋናውን ምንባሩ ይገልጽ ኣድላይነት ምዱብ ኣኼባታት ማእከላይ ሽማግለ ሓደ ካብ ሕቶታቶም ምንባሩ ብምጥቃስ ምዱብ ኣኬባታት ናይ ማእከላይ ሽማግለ ይግበር ዘይምንባሩ ኣብ ውሳኔታትን ሜላታት ተሳትፎ ይጎድሎ ብምንባሩ ግሉጽነትን ተሓታትነትን ምልሕልሑን ይዛረብ ምንጪ ስእሊ, ANDEBRHAN WELDEGEREGIS መግለጺ ስእሊ, ኣማባሳደር ዓንደብርሃን ወልደገርግስ ኣምባሳደር ዓንደብርሃን ኣስዒቡ ስልጣንን ዕማማትን መንግስትን ግንባርን ክፈላለ ኣለዎ ዝብል ምንባሩን ብምግላጽ በትረ ስልጣን ጨቢጡ ዝነበረ ፕረዚደንት ኢሳይያስ ብዝምእምኦ እናኸደ ኣብ ሞንጎ ግንባርን መንግስትን ዘሎ ዕማማት ሓዋዊስዎ ምንባሩ የብርህ ገምጋም ናይ ዝሓለፈ 10 ዓመታት ካብ 1991-2001 ንግበር ዝብልውን ኣካል ሕቶ ናይዞም ላዕለዎት ሓለፍቲ ምንባሩ ኣምባሳደር ዓንደብርሃን ወልደገርግስ ይዝክር ገምጋም ኣድላይነት ኵናት ኢትዮ ኤርትራ ክግበር ዝብልውን ተላዒሉ ምንባሩ ብምሕባር እቲ ዝተኻየደ ኵናት ኣድላይነት ኣይነበሮን ዝብል ሰፊሕ ርእይቶ ከምዝነበረ ይነግር ኣብ 1997 ዝጸደቕ ቅዋም ብቅጽበት ንኽትግበር ራብዓይ ውድባዊ ጉባኤ ህዝባዊ ግንባር ይካየድ ዝብለ ሕቶ ኣካል ሕቶኦም ምንባሩውን ኣምባሳደር ዓንደብርሃን ወልደገርግስ የብርህ ቀዳማይ ውድባዊ ጉባኤ ኣብ 1977 ኣብ ሳሕል ካልኣይ ውድባዊ ጉባኤ ኣብ 1987 ኣብ ሳሕል ሳልሳይ ውድባዊ ጉባኤ ኣብ 1994 ኣብ ናቕፋ ከምዝተኻየደ ይዛረብ ኣማባሳደር ወልደገርግስ ብድሕሪ እዚ ክካይድ ዝነበሮ ስለዘይተኻየደ ብሓፈሻ ጠለባት እዞም ኣብ 2001 ኣብ ትሕቲ ቀይዲ ዝኣተዉ ላዕለዎት ሓለፍቲ እዘን ሽዱሽተ ነጥብታት ምንባረን ይሕበር ምንጪ ስእሊ, DAWIT FSHAYE መግለጺ ስእሊ, ገዲም ተጋዳላይ ዳዊት ፍስሃየ ንወተሃደራዊ ኩነታትና ዝተውሃበ ገምጋም ቅኑዕ ኣይኾነንነዚ ወተሃደራዊ ኩነታትና ዝግምግም ቅኑዕ ዝኾነ ኣካል ይቑም ዝብል ሓደ ካብቲ ዝተላዓለ ሕቶ እዩ ነይሩ ይብል ኣቶ ዳዊት ክንከዶ ዝጸናሕና መንገዲ ብዙሕ ጉድለታት ስለዘለዎ ውግእ ደው ኢሉ ስለዘሎ እቶም ተሪፎሙና ዝነበሩ ዕማማት ከም ሃገራዊ ቅዋም ብግቡእ ምእዋጅ ኮሚቴ ምርጫ ናይ ምርጫ ስራሓ ክትዛዝም ሕጊ ሰልፍታት ከተቕውም ዘቖመት ጉጅለ ስራሓ ከተካይድ ዝብሉ ሕቶታት ኣብ ባይቶ ቀሪቦም ብምሉእ ድምጺ ተቀባልነት ረኺቦም ዘካይድወን ሰባት ተመሪጾም ነይሮም እዮም ይብል ኣቶ ዳዊት እዞም ኣባላት እታ ጉጅለ ላዕለዎት ሓለፍቲ ኤርትራ ዘቕረብዎ ሕቶ ግዚኡ ዝሓለወ ኣይነበረን ገና ምስ ኢትዮጵያ ዝተካየደ ብሳልሳይ ወራር ዝፍለጥ ደማዊ ኲናት በሰልኡ ኣይሃሰሰን ይብሃል ምንባሩ ዝዝከር ኮይኑ ገዲም ተጋዳላይ ዳዊት ፍስሃየ ግን ዝተፈልየ መልሲ እዩ ዘለዎ ኲናት ተወዲኡ ውዕለ ኣልጀርስ ተፈረሙ ዓቃቢ ሰላም ኣብ ሞንጎ እዘን ክልተ ሃገራት ኣትዩ ስለዝነበረ ዘስግእ ኩነታት ኣይነበረን ድሕሪ ምባል ኣብ ኩናት ስለዘለና ነዞም ዝሕተቱ ዘለዉ ሕቶታት ድሒርና ክንሪኦም ኢና ተባሂሉውን መልሲ ከምዘይተውሃበ ብምሕባር እቲ ምኽንያት ኲናት እንተነይሩ ኣብ ዝሰዓበ ዓመታትውን እቲ ሕቶ መልሲ ክርከቦ ምርኣና ይብል ኣብ ቀይዲ ዝኣተዉ 11 ኣባላት ጉጅለ 15 መን እዮም? 